CELEX: 62022CN0045
Language: sl
Date: 2022-01-20 00:00:00
Title: Zadeva C-45/22: Predlog za sprejetje predhodne odločbe, ki ga je vložilo Tribunal du travail francophone de Bruxelles (Belgija) 20. januarja 2022 – HK/Service fédéral des Pensions (SFP)

10.5.2022   
            
            
               SL
            
            
               Uradni list Evropske unije
            
            
               C 191/10
            
         
      Predlog za sprejetje predhodne odločbe, ki ga je vložilo Tribunal du travail francophone de Bruxelles (Belgija) 20. januarja 2022 – HK/Service fédéral des Pensions (SFP)
      (Zadeva C-45/22)
      (2022/C 191/13)
      Jezik postopka: francoščina
      
         Predložitveno sodišče
      
      Tribunal du travail francophone de Bruxelles
      
         Stranki v postopku v glavni stvari
      
      
         Tožeča stranka: HK
      
         Tožena stranka: Service fédéral des Pensions (SFP)
      
         Vprašanji za predhodno odločanje
      
      
                  —
               
               
                  Ali je treba pravilo iz člena 55(1)(a) Uredbe (ES) št. 883/2004 (1), v skladu s katerim pristojni nosilci zneske upoštevane dajatve ali dajatev ali drugih dohodkov delijo s številom dajatev, za katere veljajo navedena pravila, razlagati tako, da nalaga, da se dohodki kot taki, ki se upoštevajo pri uporabi pravila za preprečevanje prekrivanja, delijo s številom pokojnin po umrlem zavarovancu, na katere vplivajo pravila za preprečevanje prekrivanja?
               
            
                  —
               
               
                  Ali je, nasprotno, treba pravilo iz člena 55(1)(a) Uredbe (ES) št. 883/2004, v skladu s katerim pristojni nosilci zneske upoštevane dajatve ali dajatev ali drugih dohodkov delijo s številom dajatev, za katere veljajo navedena pravila, razlagati tako, da nalaga, da se s številom pokojnin po umrlem zavarovancu, na katere vplivajo pravila za preprečevanje prekrivanja, ne delijo dohodki kot taki, ki se upoštevajo pri uporabi pravila za preprečevanje prekrivanja, temveč samo del dohodkov, ki presega zgornjo mejo prekrivanja, kot je na primer določeno z zadevno nacionalno ureditvijo?
               
            
         (1)  Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (UL 2004, L 166, str. 1).